بھکتی شرما

بھکتی شرما (پیدائش: 30 نومبر 1989ء) ایک بھارتی کھلے پانی کی پیراک ہیں۔

شرما پہلی ایشیائی خاتون ہے اور دنیا میں سب سے کم عمر ہے جس نے انٹارکٹکا میں کھلے پانی کی پیراکی کا ایک ریکارڈ قائم کیا۔ شرما نے  کی پیراکی 41.14 منٹوں میں مکمل کی جبکہ درجہ حرارت  تھا، جو ریاستہائے متحدہ امریکا کے لین کاکس اور مملکت متحدہ کے لیویس پف ریکارڈوں کو توڑنے کا کام کیا۔ بھکتی شرما نے دنیا کے سبھی پانچ بحروں کی پیراکی کی، جس کے ساتھ ساتھ کئی بحیروں اور رودباروں کو عبور کیا۔ اسے ٹینزینگ نارگے نیشنل ایڈوینچر ایوارڈ، 2010ء سے نوازا گیا۔

 ابتدائی زندگی 
شرما کی پیدائش ممبئی میں ہوئی اور پرورش ادے پور، راجستھان میں ہوئی۔ وہ سیمبیوسیس اسکول آف میڈیا اینڈ کمیونکیشن، بنگلور سے ماسٹرز کی ڈگری رکھتی ہے جبکہ موہن لال سکھادیا یونیورسٹی، ادے پور، راجستھان سے تجارت کی ڈگری رکھتی ہے۔

 پیراکی کا کریئر 
شرما نے ڈھائی سال کی عمر میں پیراکی شروع کی۔ ان کی ماں لینا شرما نے کوچ کا کام کیا۔ کئی ریاستی اور ضلعی مقابلوں میں حصہ لینے کے بعد اس کی پہلی کھلے پانی کی پیراکی اُڑان پورٹ سے گیٹ وے آف انڈیا تک 16 کلومیٹر کی مسافت 2003ء میں پوری کرنا ہے۔ اس وقت شرما 14 سال کی تھی۔

اپنی کوچ ماں لینا شرما اور سہیلی پرینکا گہلوٹ کے ساتھ بھکتی رودبار انگلستان کے کسی تین رکنی خواتین کی ریلے ٹیم کے ساتھ عبور کرنے کا ایشیائی ریکارڈ رکھتی ہے۔ وہ اپنی ماں کے ساتھ ایک ریکارڈ رکھتی ہے کہ یہ پہلی ماں بیٹی کی جوڑی تھی جس نے رودبار انگلستان کی پیراکی کی، ایک ریکارڈ جو 2008ء میں مکمل ہوا۔

شرما دنیا بھر میں بحر آرکٹک کی پیراکی کرنے والی تیسری شخص بن چکی ہے اور جدید طور پر بحر انٹارکٹکا کی پیراکی کے بعد وہ سبھی پانچ بحروں کی پیراکی کرنے والی سب سے کم سن بنی، جس کے لیے انھیں اعزاز نریندر مودی کی جانب سے دیا گیا تھا۔

شرما نے بہت ہی کم عرصے میں پیراکی کے کیرئر میں کامیابیوں کے ریکارڈ درج کیے ہیں جو اس طرح ہیں:
 رودبار انگلستان کو 13 گھنٹے اور 55 منٹوں میں 16 سال کی عمر شیکسپئر ساحل، ڈوور انگلستان سے کلائس، فرانس: 2006ء
 زیورخ دریا کی پیراکی کی فتح:2006ء۔
 2007ء میں خلیج میکسیکو کے 25 کلومیٹرریاستہائے متحدہ امریکا کے کھلے پانی چیمپئن شپ کے طور پر فورٹ میئرس ساحل، فلوریڈا کی پیراکی۔
 2007ء میں راک (الکاتراز) کی پیراکی مکمل کی جو 6.5 کلومیٹر کا بحرالکاہل کا مقابلہ تھا۔
 کی ویسٹ میراتھان پیراکی میں ایک سونے کا تمغا جیتی۔ یہ بحر اوقیانوسی کے تینوں مقابلوں میں کسی ایشیائی پیراک کی پہلی شرکت تھی۔
 بحیرہ روم میں آبنائے جبل الطارق کو طریفہ، ہسپانیہ، میں عبور کیا، جسے سب سے مشکل بحری عمل سمجھا جاتا ہے۔ یہ 5 گھنٹوں اور 13 منٹوں میں مکمل ہوا۔
 بحر آرکٹک میں 1.8 کلومیٹر کے فاصلے کو 33 منٹوں میں مکمل کیا اور اس کے ساتھ وہ 5 بحروں کو تیرنے میں سب سے کم سن اور دنیا میں دوسری پیراک بنی: 2010ء

 قومی پیراکی 
 2004ء: دھرمتال سے گیٹ وے آف انڈیا سے 36 کلومیٹر کا فاصلہ کامیابی سے تیرا، بحر ہند 9 گھنٹے اور 30 منٹوں میں مکمل کیا۔
 2008ء: اپنی ماں لینا شرما اور سہیلی پرینکا گہلوٹ کے ساتھ 72 کلومیٹر کا فاصلہ 16 گھنٹوں، 58 منٹوں دھرمتال سے گیٹ وے آف انڈیا تک طے کیا اور پھر مقام آغاز واپس پہنچیں۔

 جدید ریکارڈ 
10 جنوری، 2015ء کو شرما دنیا کی سب سے کم سن اور پہلی ایشیائی لڑکی بنی جس نے انٹارکٹکا کے 2.25 کلومیٹر کی پیراکی کی۔ اس کے ساتھ ہی ریاستہائے متحدہ امریکا کے لین کاکس اور مملکت متحدہ کے لیویس پف ریکارڈوں کو توڑنے کا کام کیا۔ یہ مسافت شرما نے 52 منٹوں میں مکمل کی جبکہ درجہ حرارت ایک ڈگری تھا۔ اس ریکارڈ توڑ پیراکی کو وہ ہندوستان زینک لیمیٹیڈ کی مدد سے مکمل کر سکی۔

 حوصلہ افزا تقاریر 
شرما ایک مشہور حوصلہ افزا مقرر کے طور پر شہرت رکھتی ہے۔ اسے اپنے تجارب مختلف قومی اور بین الاقوامی مقرروں کے پلیٹ فارموں پر بولنے کا موقع ملا ہے۔ کچھ مشہورو دستاویزی تقاریر کے مواقع اس طرح ہیں:
 بھکتی آئی آئی ٹی کانپور - سات سمندر سے سیکھے گئے سبق 
 مشکلات سے ابھرنا: بھکتی شرما ٹیڈ ایکس این ایم آئی ایم ایس پہنچی 
 صحرا سے انٹارکٹکا تک - ایک پیراک کا سفر اور سیکھے گئے سبق، ٹیڈ ایکس آئی آئی ایم ادے پور 
 فخر ہند - روایات سے ٹکر لینا، ٹیڈ ایکس ایس بی آئی بی ایم، بنگلور۔ 
 ووڈافون زُوناتھان سے خطاب۔ 
 شکتی سنڈیز سے خطاب۔ 

 حوالہ جات 

زمرہ:1989ء کی پیدائشیں
زمرہ:ادے پور کے کھلاڑی
زمرہ:اکیسویں صدی کی بھارتی خواتین
زمرہ:اکیسویں صدی کی بھارتی شخصیات
زمرہ:بقید حیات شخصیات
زمرہ:ممبئی کے کھلاڑی
زمرہ:مہاراشٹر کی خواتین کھلاڑی
زمرہ:ویکی ڈیٹا سے مطابقت رکھنے والی مختصر تفصیل